  Виталий Пронин Командаос эскерозы, макем ӟеч тодо удмурт кылэз, шонер гожъяськонэз.Анай кыллэм калыккуспо нуналэзлы сӥзьыса «Удмурт дунне» но «Удмурт Кенеш» огазеяськон радъяло «Кылтӥрлык» шудон. Со  ортчоз 21-тӥ тулыспалэ Ижысь Эшъяськон юртын. Кутсконэз 18.00 часын. Ӧтиськом вань мылкыд карисьёсты. Командаос эскерозы, макем ӟеч тодо удмурт кылэз, шонер гожъяськонэз. Нимысьтыз саклык висъяськоз иворчиослэн гожъяськемзылы. Кызьы удмурт кылын гожтыны официальной иворез, кызьы удмурт кылэ берыктыны экономикаен, политикаен герӟаськем нимкылъёсты? Котькуд ивор вӧлмытӥсь ёзлэн та юанъёслы аслаз валэктонэз. Асьсэ сямен та шоры учко тодосчиос но, удмурт кылъя дышетӥсьёс но. Малпаськом, шудом, ужпумъёсты сэрттом-пертчом, иворъёсты эскером!Ӧтиськом пыриськыны та ужрадэ Удмуртиысь вань ивор вӧлмытӥсьёсты: Ижысь «Мынам Удмуртие» ТРК-ез, «Удмуртия» ГТРК-ез, «Вордскем кыл», «Кенеш», «Инвожо» журналъёсты, «Ӟечбур!» газетэз, ёрос газетъёсты, - со сяна, удмурт дышетӥсьёсты, Удмурт филологияя, финно-угроведениея но журналистикая институтысь тодосчиосты. Котькуд командаын быдэн 5-6 адями луыны кулэ.Кызьы та шудон ортчиз кылем арын лыдӟыны быгатӥськоды татысь: http://udmdunne.ru/2016/03/viz-lyuk-yake-vizlyuk-shoner-gozhyaskon-shugyaskon/. Туэ ужрад эшшо но тунсыкогес луоз!УД Туспуктӥз А. Горбунов Теги: удмуртдунне  